Üksmeelselt leiti, tuginedes Uue Maailma, Kadrioru ja Vanalinna kogemusele, et tasulise parkimise kehtestamine nimetatud piirkondades, eesmärgiga korrastada tänavapilti ning vähendada igapäevaselt autoga liiklejate arvu ei ole tegelikkuses andnud soovitud efekti. Vähenenud on küll tänaval parkijate arv (v.a. Vanalinnas, kus tänavate tasuliseks parkimiseks avamise tõttu on suund olnud hoopis vastupidine), kuna aga samal ajal on välja arendamata jäänud ühistransport ning kergliiklus, siis ei ole tegelik situatsioon paranenud ei kohaliku elaniku vaatevinklist ega linna transpordikorralduse seisukohast tervikuna.